ANC hoop om Nkandla dood te praat – praag.co.za
‘n Reusebedrag van die belastingbetaler se geld is aan die privaatwoning van ‘n politieke ampsdraer bestee, maar Zuma word in die verslag kwytgesteld van enige finansiële aanspreeklikheid vir die opgraderings van 246 miljoen rand aan sy huis by Nkandla.
Die minister van Polisie, Nathi Nhleko het die verslag Donderdag bekendgemaak.
Die ANC se kantoor van die hoofsweep sê alle partye het die name van hulle verteenwoordigers op die komitee bekendgemaak.
Die ANC hoop die proses om onregmatige aanwending van staatsfondse dood te praat, sal ‘n uitkoms “bespoedig” volgens die hoofsweep.
Die minister het vroeër gesê die opgraderings wat ‘n swembad, beeskraal, hoenderhok, amfiteater en besoekersentrum insluit, is om “veiligheidsredes” gebou.
In die verslag oor veiligheidsopgraderings by president Jacob Zuma se privaatwoning Nkandla, word gepoog om die uitgawes te verbloem.
Skuld word gepak op swak skakeling met die projekbestuur en die integriteit en geloofwaardigheid van bouspesialiste word as verdag voorgehou.
Die Openbare Beskermer, Thuli Madonsela, het verlede jaar aanbeveel dat Zuma van die geld terugbetaal wat nie verband hou met veiligheidsopgraderings nie.
Opposisiepartye het intussen skerp gereageer op wat hy genoem het die verwerping van die Openbare Beskermer se bevindinge dat die President vir sommige van die opgraderings by sy privaatwoning moet betaal.
Volgens berekenings is Zuma verantwoordelik vir minstens 52 miljoen rand van die koste.
Skrywer praagGepubliseer op 29 Mei 2015 29 Mei 2015 Kategorieë Nuus, Suider-AfrikaSleutelwoord Jacob Zuma, korrupsie, minister van polisie, Nathi Nhleko, Nkandla, staatsbesteding, veiligheidsopgraderings
Vorige Vorige artikel: Uitspraak oor Derby-Lewis vandag verwag
Volgende Volgende artikel: Danny Jordaan stom oor FIFA-aantygings